(પોરબંદરના વતની શ્રી દુર્ગેશ ઓઝા ગાયક, નાટ્ય કલાકાર અને સાહિત્યસર્જક પણ છે. વિવિધ સાહિત્યપ્રકારો અને વિવિધ પ્રકાશન માધ્યમો થકી સુખ્યાત એવા તેઓશ્રીની પ્રથમ કૃતિ ‘ભાઈબહેન’ ૧૯૯૧માં ‘કુમાર’માં પ્રસિદ્ધ થઈ હતી. આજ સુધીમાં તેમની દોઢસોએક લઘુકથાઓ સાથે લગભગ ૨૨૫ જેટલી કૃતિઓ પ્રકાશિત થઈ છે. અંગ્રેજી માધ્યમના ધોરણ–૯ના ગુજરાતી પાઠ્યપુસ્તકમાં તેમની ‘વારસાગત’ લધુકથા સ્થાન પામી છે. તેમનાં ‘અક્ષત’ લઘુકથાસંગ્રહ અને ‘ખેલ’ વાર્તાસંગ્રહ પુસ્તકો પ્રસિદ્ધ થયાં છે. ‘વેબગુર્જરી’ માટેની તેમની આ વાર્તાની સહમતી બદલ તેમને ખૂબ ખૂબ ધન્યવાદ. – ‘વેગુ’ સાહિત્ય સમિતિ)